|  |  |  |  |  |
| --- | --- | --- | --- | --- |
| **Iestāde:**  Izglītības un zinātnes ministrija kā Eiropas Savienības fondu atbildīgā iestāde | **Dokumenta nosaukums:**  Vienas vienības izmaksu standarta likmju aprēķina un piemērošanas metodika Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.5. pasākuma “Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu” otrās projektu iesniegumu atlases kārtas īstenošanai | | | |
| **Sagatavoja:**  Struktūrfondu departaments | **Apstiprināts:**  Struktūrfondu departamenta direktores, atbildīgās iestādes vadītājas I. Miķelsones 16.10.2024. rīkojums  Nr. 1-2e/24/303 | **Variants:**  1 | **Datums:**  16.10.2024. | **Lapaspuses:**  13 |

Latvijas Republikas

Izglītības un zinātnes ministrija kā

Eiropas Savienības fondu vadībā iesaistītā atbildīgā iestāde

**Vienas vienības izmaksu standarta likmju aprēķina un piemērošanas metodika**

**Eiropas Savienības kohēzijas politikas programmas 2021. – 2027. gadam**

**1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.5. pasākuma “Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu”**

**otrās projektu iesniegumu atlases kārtas īstenošanai**

****

Rīgā

2024

**I. Vispārīgie jautājumi**

1. Metodikas “Vienas vienības izmaksu standarta likmju aprēķina un piemērošanas metodika Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.5. pasākuma “Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu” otrās projektu iesniegumu atlases kārtas īstenošanai” (turpmāk – metodika) mērķis ir pamatot **vienas vienības izmaksu standarta likmju** piemērošanu un apmēru, to aprēķinu, piemērojamos nosacījumus un sasniedzamos rezultātus Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” **1.1.1.5. pasākuma “Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu”** (turpmāk – 1.1.1.5. pasākums) otrās iesniegumu atlases kārtas ietvaros, īstenojot Eiropas Savienības pētniecības un inovāciju pamatprogrammā “Apvārsnis Eiropa” (turpmāk – programma “Apvārsnis Eiropa”) iesniegtu, virs kvalitātes sliekšņa novērtētu[[1]](#footnote-2), bet Eiropas Komisijas finansējumu nesaņēmušu Marijas Sklodovskas – Kirī stipendijas apakšprogrammu “Eiropas stipendijas” (*European Fellowship)* vai “Pasaules stipendijas” (*Global Fellowship)*[[2]](#footnote-3) (turpmāk – MSCA apakšprogramma) projektu[[3]](#footnote-4) (turpmāk – projekts).
2. Metodikā noteiktās vienas vienības izmaksu standarta likmes piemēro ar saimniecisko darbību nesaistītu projektu[[4]](#footnote-5) iesniedzēji[[5]](#footnote-6) (zinātniskās institūcijas), kuri ar Centrālo finanšu un līgumu aģentūru kā Eiropas Savienības fondu administrēšanā iesaistīto sadarbības iestādi (turpmāk – sadarbības iestāde) noslēguši līgumu vai vienošanos par 1.1.1.5. pasākuma Eiropas Savienības fonda projekta īstenošanu (turpmāk – vienošanās) saskaņā ar Ministru kabineta 2023. gada 19. decembra noteikumos Nr. 810 „Eiropas Savienības kohēzijas politikas programmas 2021.–2027.gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.5. pasākuma “Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu” pirmās un otrās projektu iesniegumu atlases kārtas īstenošanas noteikumi” (turpmāk – MK noteikumi Nr. 810[[6]](#footnote-7)) noteikto[[7]](#footnote-8).
3. Projekta ietvaros vienas vienības izmaksu standarta likmes tiek piemērotas viena projekta īstenošanai un tās iekļauj projekta izmaksas[[8]](#footnote-9), kas nepieciešamas projekta rezultātu sasniegšanai un atbilst Eiropas Parlamenta un Padomes Regulai 2021/695[[9]](#footnote-10). Projekta izmaksas ir attiecināmas projekta īstenošanai, ja projektā nodarbinātais pētnieks ir uzturējies (tostarp strādājis vai studējis) Latvijā ne vairāk kā 12 mēnešus 36 mēnešu laikā līdz projekta iesnieguma iesniegšanai sadarbības iestādē (attiecināms uz apakšprogrammu “Eiropas stipendijas”) vai izejošajā posmā uzņemošās organizācijas valstī (attiecināms uz apakšprogrammu “Pasaules stipendijas”) ne vairāk kā 12 mēnešus 36 mēnešu laikā līdz projekta iesnieguma iesniegšanai sadarbības iestādē[[10]](#footnote-11). Projekta izmaksu attiecināmība projekta īstenošanai tiek vērtēta projekta iesnieguma vērtēšanas posmā sadarbības iestādē. Projekta kopējās attiecināmās izmaksas, balstoties uz rezultatīvo rādītāju sasniegšanu pamatojošo dokumentu, veido šādas vienas vienības izmaksu standarta likmes[[11]](#footnote-12):
   1. vienas vienības izmaksu standarta likme projektā iesaistītā pētnieka[[12]](#footnote-13) iztikas pabalsta izmaksām mēnesī, kas ietver projektā iesaistītā **pētnieka** (turpmāk – projektā iesaistītā pētnieka) **iztikas pabalsta izmaksas**, tai skaitā darba devēja valsts sociālās apdrošināšanas obligātās iemaksas (turpmāk – pētnieka iztikas pabalsta izmaksas);
   2. vienas vienības izmaksu standarta likme projektā iesaistītā pētnieka mobilitātes nodrošināšanas izmaksām mēnesī, kas ietver projektā iesaistītā **pētnieka mobilitātes nodrošināšanas izmaksas**, kas radušās, lai nodrošinātu ar pētnieka mobilitāti un pārcelšanos saistītās izmaksas, tai skaitā ceļošanas un uzturēšanās izmaksas (turpmāk – mobilitātes nodrošināšanas izmaksas);
   3. vienas vienības izmaksu standarta likme projektā iesaistītā pētnieka ģimenes pabalstam mēnesī, kas ietver projektā iesaistītā **pētnieka ģimenes pabalsta izmaksas**, kas radušās, lai pētnieka mobilitātes rezultātā mazinātu ar ģimeni saistītos šķēršļus (turpmāk – ģimenes pabalsta izmaksas), ja attiecināms. Ģimenes pabalsta izmaksas ir attiecināmas, ja projektā nodarbinātajam pētniekam ir ģimene, t.i. projekta iesniedzējs ar atbilstošu dokumentāciju ir pamatojis, ka projektā nodarbinātais pētnieks ir: a) laulībā; b) attiecībās ar līdzvērtīgu statusu laulībām, kas atzītas ar konkrētās valsts vai reģiona tiesību aktiem, kurā šīs attiecības tika noformētas; c) pētniekam apgādībā ir bērni [[13]](#footnote-14);
   4. vienas vienības izmaksu standarta likme pētniecības, mācību un tīklošanās pasākumu izmaksām mēnesī,kas ietver **pētniecības, mācību un tīklošanās pasākumu izmaksas**, kas tostarp ietver pētniecībai nepieciešamo materiālu iegādes, tehnoloģiju tiesību nostiprināšanas un ārpakalpojumu izmaksas, publicēšanās izmaksas, mācību izmaksas, tīklošanās pasākumu izmaksas, tai skaitā komandējumu, dalības maksu konferencēs un iesaistes informatīvos pasākumos izmaksas (turpmāk – pētniecības, mācību un tīklošanās pasākumu izmaksas);
   5. vienas vienības izmaksu standarta likme administratīvajām un netiešajām izmaksām mēnesī, kas ietver **administratīvās un netiešās izmaksas**, kas radušās finansējuma saņēmējam (institūcijai) par projekta īstenošanas nodrošināšanai izmantotajiem administratīvajiem un infrastruktūras resursiem (turpmāk – administratīvās un netiešās izmaksas).
4. Ievērojot MK noteikumu Nr. 810 nosacījumus[[14]](#footnote-15), tiks piemēroti MSCA apakšprogrammu īstenošanas principi[[15]](#footnote-16), kas nosaka, ka projekta īstenošanas attiecināmību balsta uz pētnieka nostrādāto mēnešu skaitu pilnā vai nepilnā slodzē, proti, visas projekta īstenošanas izmaksas, kas apstiprinātas finansēšanai, vērtējot projekta iesniegumu sadarbības iestādē, un kas ir minētas metodikas 3. un 9. punktā kā vienas vienības izmaksu standarta likmes, attiecina finansēšanai atbilstoši sasniegtajam vienas vienības izmaksu rezultatīvajam rādītājam – pētnieka nostrādāto mēnešu skaitam[[16]](#footnote-17).

**II. Normatīvā bāze un pamatojošie informācijas avoti**

1. Vienas vienības izmaksu standarta likmju noteikšanā ir izmantoti šādi normatīvie akti un informācijas avoti:
   1. Eiropas Parlamenta un Padomes 2021. gada 24. jūnija regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – Eiropas Parlamenta un Padomes regula 2021/1060)[[17]](#footnote-18) 53. panta 3. punkta c) apakšpunkts;
   2. Eiropas Parlamenta un Padomes 2021. gada 28. aprīļa Regula (ES) 2021/695 , ar ko izveido pētniecības un inovācijas pamatprogrammu “Apvārsnis Eiropa”, nosaka tās dalības un rezultātu izplatīšanas noteikumus un atceļ Regulas (ES) Nr. 1290/2013 un (ES) Nr. 1291/2013 (turpmāk – Eiropas Parlamenta un Padomes regula 2021/695)[[18]](#footnote-19);
   3. MK noteikumi Nr. 810[[19]](#footnote-20);
   4. Finanšu ministrijas vadlīnijas Nr. 1.1. “Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027.gadam ietvaros”[[20]](#footnote-21);
   5. Finanšu ministrijas vadlīnijas Nr. 1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027.gada plānošanas periodā”[[21]](#footnote-22);
   6. Ministru kabineta 2010. gada 30. novembra noteikumi Nr. 1085 “Noteikumi par izmantotā laika un paveiktā darba uzskaites sistēmu no valsts budžeta, Eiropas Savienības un ārvalstu finanšu atbalsta līdzekļiem finansētu pētījumu projektu īstenošanai”[[22]](#footnote-23);
   7. Eiropas Komisijas 2023. gada 20. jūlija lēmums, ar ko groza 2021. gada 11. marta Lēmumu, ar ko atļauj izmantot fiksētas summas maksājumu un vienības izmaksas Marijas Sklodovskas-Kirī stipendiju programmās programmas “Apvārsnis Eiropa” ietvaros[[23]](#footnote-24);
   8. Eiropas Savienības pētniecības un inovācijas pamatprogrammas “Apvārsnis Eiropa” Marijas Sklodovskas-Kirī stipendiju programmas Darba programma 2021. – 2022. gadam (Eiropas Komisijas 2022. gada 10. maija lēmums C (2022) 2975) (turpmāk – Darba programma 2021. – 2022. gadam) [[24]](#footnote-25);
   9. Eiropas Savienības pētniecības un inovācijas pamatprogrammas “Apvārsnis Eiropa” Marijas Sklodovskas-Kirī stipendiju programmas Darba programma 2023. – 2024. gadam (Eiropas Komisijas 2022. gada 6. decembra lēmums C (2022) 7550) (turpmāk – Darba programma 2023. gadam)[[25]](#footnote-26);
   10. Eiropas Savienības pētniecības un inovācijas pamatprogrammas “Apvārsnis Eiropa” Marijas Sklodovskas-Kirī stipendiju programmas Darba programma 2023. – 2025. gadam (Eiropas Komisijas 2024. gada 17. aprīļa lēmums C (2024) 2371) (turpmāk – Darba programma 2024. – 2025. gadam) [[26]](#footnote-27);
   11. Eiropas Savienības pētniecības un inovācijas pamatprogrammas “Apvārsnis Eiropa” granta līguma paraugs (turpmāk – granta līgums) [[27]](#footnote-28);
   12. Darba likums[[28]](#footnote-29);
   13. Zinātniskās darbības likums[[29]](#footnote-30).

**III. Vienas vienības izmaksu standarta likmju aprēķina vispārējie principi**

1. Vienas vienības izmaksas standarta likmju aprēķins ir balstīts uz šādiem principiem:
   1. tas ir **iepriekš** **noteikts**: vienas vienības izmaksu standarta likmju piemērošanas nosacījumi ir noteikti MK noteikumos Nr.810[[30]](#footnote-31) un tās ir paredzētas attiecīgajos MSCA apakšprogrammu finansēšanas nosacījumos;
   2. tas ir **taisnīgs**: vienas vienības izmaksu standarta likmes tiks piemērotas vienādi visos 1.1.1.5. pasākuma otrajā kārtā MK noteikumu Nr.810 31.2.1. un 31.2.2. apakšpunktā minētajās atbalstāmajās apakšprogrammās iesniegtos ar saimniecisko darbību nesaistītos projektos;
   3. tas ir **pierādāms**: vienas vienības izmaksu standarta likmes ir pamatotas ar šīs metodikas 5.punktā minētajiem normatīvajiem aktiem un informācijas avotiem un tiek noteiktas un izmaksātas saskaņā ar šajā metodikā noteikto aprēķinu;
   4. tas ir **objektīvs**: vienas vienības izmaksu standarta likmes noteiktas, pamatojoties uz MK noteikumiem Nr. 810 un Eiropas Komisijas izmantoto likmju apmēru līdzīgām darbībām programmas “Apvārsnis Eiropa” MSCA apakšprogrammu ietvaros.

**IV. Vienas vienības izmaksu standarta likmju pamatojums, apmērs un piemērošanas formula**

1. Saskaņā ar Eiropas Parlamenta un Padomes regulas Nr. 2021/1060 53. panta 3. punkta c) apakšpunktu, aprēķinot vienības izmaksas, var piemērot likmes, kas izmantotas līdzīgos Eiropas Savienības finanšu instrumentos, kas finansē līdzīgas darbības.
2. Saskaņā ar MK noteikumu Nr.810 42. punkta nosacījumiem 1.1.1.5. pasākuma otrajā kārtā, īstenojot MK noteikumu Nr.810 31.2.1. un 31.2.2. apakšpunktā noteiktos projektus, attiecināmas ir tās projekta īstenošanas izmaksas, kas atbilst attiecīgās MSCA apakšprogrammas Eiropas Komisijas Darba programmā 2021. – 2022. gadam, Darba programmā 2023.gadam un Darba programmā 2024. – 2025. gadam (turpmāk kopā – Darba programmas) noteiktajam un atbilst Eiropas Parlamenta un Padomes regulai 2021/695, tostarp piemērojot vienas vienības izmaksas, ciktāl Darba programmās noteiktās izmaksas nav pretrunā ar Eiropas Savienības fondu 2021.–2027. gada plānošanas perioda normatīvo aktu regulējumu.
3. Projektu īstenošanai noteiktās vienas vienības izmaksas mēnesī, ievērojot MSCA apakšprogrammās[[31]](#footnote-32) noteikto un 1.1.1.5. pasākuma attiecināmības nosacījumus, veido:

Tabula Nr.1.

**MSCA apakšprogrammās noteiktās vienas vienības izmaksu standarta likmes**

|  |  |  |  |  |  |
| --- | --- | --- | --- | --- | --- |
|  | **Projektā iesaistītā pētnieka izmaksas**, EUR (personai/mēnesī) | | | **Institucionālās izmaksas**, EUR (personai/mēnesī) | |
| Pētnieka iztikas pabalsta izmaksas (A) | Mobilitātes nodrošināšanas izmaksas  (M) | Ģimenes pabalsta izmaksas (ja attiecināms)  (Ģ) | Pētniecības, mācību un tīklošanās pasākumu izmaksas  (P) | Administratīvās un netiešās izmaksas  (Nt) |
| Ja projekts MSCA apakšprogrammā iesniegts 2021.-2023. gada konkursā | 5 080  (LV 3 860,80)\* | 600 | 660 | 1 000 | 650 |
| Ja projekts MSCA apakšprogrammā iesniegts 2024.-2025. gada konkursā | 5 990  (LV 5 019,62)\* | 710 | 660 | 1 000 | 650 |

\* **Eiropas stipendijām** pētnieka iztikas pabalsta izmaksām tiek piemērots atbilstošais valsts korekcijas koeficients, kas noteikts Darba programmā 2021.-2022. gadam un Darba programmā 2023.gadam (Latvijai 76%) vai Darba programmā 2024.-2025. gadam (Latvijai 83,8%). **Pasaules stipendijām** pētnieka iztikas pabalsta izmaksām piemēro divus dažādus valsts korekcijas koeficientus: a) izejošajam posmam tās valsts koeficientu, kurā tiek uzņemts pēcdoktorantūras pētnieks (t.i., asociētā partnera valsts, kas uzņem izejošo posmu); b) atgriešanās posmam tās valsts koeficientu, kurā atrodas (atgriežas) pēcdoktorantūras pētnieks (t.i., saņēmēja valsts). Valstu korekcijas koeficienti ir norādīti Darba programmā 2021.-2022. gadam (109.lpp.), Darba programmā 2023.gadam (112.lp.) un Darba programmā 2024.-2025. gadam (140.lpp.). Minētais koeficients netiek piemērots nevienai no pārējām vienas vienības standarta likmju izmaksām.

1. Katra Tabulā Nr.1 noteiktā vienas vienības izmaksu standarta likme tiek piemērota pētnieka nostrādātam laikam projektā par pilnu slodzi mēnesī[[32]](#footnote-33). Pētnieks var īstenot savu projektu arī nepilnā slodzē, kas ir vismaz 50 % no pilnas slodzes. Ja pētnieks paralēli nepilna slodzes darbam projektā veic vēl citus darbus, tad finansējuma saņēmējam tie ir jāsaskaņo ar sadarbības iestādi, ievērojot, ka pētnieks nedrīkst paralēli piedalīties citos MSCA projektos. Papildus iespējai pieprasīt nepilnu darba laiku personisku vai ģimenes iemeslu dēļ, pētnieks var izvēlēties strādāt nepilnu darba laiku profesionālu iemeslu dēļ, kas var būt uzņēmuma izveide, cita pētniecības projekta īstenošana vai iesaistīšanās padziļinātās studijās, kas nav saistītas ar MSCA projektu. Nepilns darba laiks profesionālu iemeslu dēļ nav atļauts MSCA apakšprogrammas “Pasaules stipendijas” projektu izejošajā posmā. Nepilnas slodzes gadījumā katra tabulā Nr.1 noteiktā vienas vienības izmaksu standarta likme tiek piemērota pētnieka nostrādātam laikam projektā proporcionāli pētnieka noteiktajai slodzei projektā, kas nav mazāka par 50%[[33]](#footnote-34). Pētnieka slodze[[34]](#footnote-35) projektā tiek fiksēta uz projekta iesniegšanas brīdi sadarbības iestādē un netiek pārskatīta/mainīta 1.1.1.5.pasākuma projekta īstenošanas laikā.
2. Kopējās izmaksas par MSCA apakšprogrammas projekta īstenošanu vienā mēnesī, ievērojot attiecināmības nosacījumus[[35]](#footnote-36), tiek noteiktas saskaņā ar šādu formulu:

**V = (A + M + Ģ + P + Nt) \* S,** kur

V – kopējās attiecināmās izmaksas par viena projekta īstenošanu mēnesī;

A – vienas vienības izmaksu standarta likme projektā iesaistītā pētnieka **iztikas pabalsta izmaksām** mēnesī;

M[[36]](#footnote-37) – vienas vienības izmaksu standarta likme projektā iesaistītā pētnieka **mobilitātes** nodrošināšanas izmaksām mēnesī;

Ģ[[37]](#footnote-38)– vienas vienības izmaksu standarta likme projektā iesaistītā **pētnieka ģimenes pabalstam** mēnesī;

P[[38]](#footnote-39)– vienas vienības izmaksu standarta likme **pētniecības, mācību un tīklošanās** pasākumu izmaksām mēnesī;

Nt[[39]](#footnote-40) *–* vienas vienības izmaksu standarta likme **administratīvajām un netiešajām izmaksām** mēnesī;

S[[40]](#footnote-41) – pētnieka slodze projektā (pilna vai nepilna slodze).

*Piemēram:*

1. *Projekts sākotnēji iesniegts MSCA apakšprogrammā 2021. gada konkursā sadaļā Eiropas Stipendijas. Projektā pilnā slodzē nodarbinātajam pētniekam saskaņā ar vērtēšanas rezultātiem ir attiecināmas mobilitātes nodrošināšanas izmaksas, bet nav attiecināmas ģimenes pabalsta izmaksas, ievērojot metodikas 3.3. apakšpunktā noteikto, attiecīgi* *kopējās izmaksas par viena projekta īstenošanu mēnesī ir*:

*V = (A + M + P + Nt) \* S*

*V= (3 860,80[[41]](#footnote-42)+600+1 000+650)\*1 = 6 110,80 euro / mēnesī*

1. *Projekts sākotnēji iesniegts MSCA apakšprogrammā 2022. gada konkursā sadaļā Eiropas Stipendijas. Projektā pilnā slodzē nodarbinātajam pētniekam saskaņā ar vērtēšanas rezultātiem ir attiecināmas mobilitātes nodrošināšanas izmaksas, kā arī ir attiecināmas ģimenes pabalsta izmaksas, ievērojot metodikas 3.3. apakšpunktā noteikto, attiecīgi kopējās izmaksas par viena projekta īstenošanu mēnesī ir:*

*V = (A + M + Ģ + P + Nt) \* S*

*V= (3 860,80[[42]](#footnote-43)+600+660+1 000+650)\*1 = 6 770,80 euro / mēnesī*

1. *Projekts sākotnēji iesniegts MSCA apakšprogrammā 2024. gada konkursā sadaļā Eiropas Stipendijas. Projektā 0,5 slodzē nodarbinātajam pētniekam saskaņā ar vērtēšanas rezultātiem ir attiecināmas mobilitātes nodrošināšanas izmaksas, kā arī ir attiecināmas ģimenes pabalsta izmaksas, ievērojot metodikas 3.3. apakšpunktā noteikto, attiecīgi kopējās izmaksas par viena projekta īstenošanu mēnesī ir:*

*V = (A + M + Ģ + P + Nt) \* S*

*V= (5 019,62[[43]](#footnote-44)+710+660+1 000+650)\*0,5 =* *8 039,62\*0,5 = 4 019,81 euro / mēnesī*

1. *Projekts sākotnēji iesniegts MSCA apakšprogrammā 2024. gada konkursā sadaļā Pasaules stipendijas, kur izejošais posms ir 24 mēneši Brazīlijā, bet atgriešanās posms ir 12 mēneši Latvijā. Projektā pilnā slodzē nodarbinātajam pētniekam saskaņā ar vērtēšanas rezultātiem ir attiecināmas mobilitātes nodrošināšanas izmaksas, kā arī ir attiecināmas ģimenes pabalsta izmaksas, ievērojot metodikas 3.3. apakšpunktā noteikto. Aprēķinot kopējās izmaksas par viena projekta īstenošanu mēnesī, ir jāņem vērā, ka pētnieka iztikas pabalsta izmaksām mēnesī (A) mainās piemērojamie valsts korekcijas koeficienti – izejošajam posmam piemēro Brazīlijas valsts korekcijas koeficientu, bet atgriešanās posmam – Latvijas valsts korekcijas koeficientu. Līdz ar to jāaprēķina atsevišķi kopējās izmaksas par viena projekta īstenošanu mēnesī izejošajam posmam (V1) un atgriešanās posmam (V**2).*

*V = (A + M + Ģ + P + Nt) \* S*

*V1= (5 396,99 [[44]](#footnote-45)+710+660+1 000+650)\*1 = 8 416,99 euro / mēnesī*

*V2= (5 019,62[[45]](#footnote-46)+710+660+1 000+650)\*1 = 8 039,62 euro / mēnesī*

1. Kopējais finansējuma saņēmējam attiecināmais projekta īstenošanas attiecināmo izmaksu apmērs 1.1.1.5. pasākuma otrās projektu iesniegumu atlases kārtas ietvaros, īstenojot projektu, tiek noteikts, izmantojot šādu formulu:

**I = V \* Msk**, kur

I – kopējais attiecināmo izmaksu apmērs par projekta īstenošanu;

V – kopējās izmaksas par viena projekta īstenošanu mēnesī, kas sastāv no tabulā Nr.1 noteiktajām vienas vienības izmaksu standarta likmēm, kuras mainās atkarībā no projekta iesnieguma iesniegšanas termiņa MSCA apakšprogrammā un projekta īstenošanas specifikas, un kas aprēķinātas atbilstoši metodikas 11. punktā noteiktajai formulai;

Msk – mēnešu skaits attiecīgā projekta īstenošanai, kas nepārsniedz 24[[46]](#footnote-47) vai 36[[47]](#footnote-48) mēnešus un atbilst pētnieka iesaistei 1.1.1.5. pasākuma projekta īstenošanā pilnā vai nepilnā slodzē.

**V. Vienas vienības izmaksu rezultatīvie rādītāji, to attiecināšana un iekļaušana maksājumu pieprasījumos**

1. Projekta ietvaros metodikas 9. punktā minētās likmes attiecina finansēšanai starpposma un noslēguma maksājumu pieprasījumā atbilstoši sasniegtajam vienas vienības izmaksu rezultatīvajam rādītājam (turpmāk – likmes rezultāta rādītājs), kas ir pētnieka nostrādātais mēnesis[[48]](#footnote-49), piemērojot metodikas 11.punktā minēto formulu.
2. Vienas vienības likmes nav attiecināmas, ja:
   1. pētnieka faktiskā nostrādātā slodze (ņemot vērā arī attaisnotu, darba devēja apmaksātu prombūtni), kas norādīta darba laika uzskaites veidlapā, ir mazāka nekā darba līgumā norādītā slodze;
   2. pētniekam ir izsniegta darbnespējas lapa "B" viena mēneša ietvaros ilgāk par 15 kalendārajām dienām.
3. Par izmaiņām pētnieka ģimenes statusā, kā rezultātā turpmāk nav attiecināmas ģimenes pabalsta izmaksas, finansējuma saņēmējam ir pienākums ziņot sadarbības iestādei ne vēlāk kā līdz kārtējā maksājuma pieprasījuma iesniegšanai sadarbības iestādē. Ja pētnieka ģimenes statuss ir mainījies līdz mēneša 15. datumam (ieskaitot), tad ģimenes pabalsta izmaksas šajā mēnesī nav attiecināmas. Ja pētnieka ģimenes statuss ir mainījies pēc mēneša 15. datuma, tad ģimenes pabalsta izmaksas šajā mēnesī ir attiecināmas.

*Piemērs.*

*Projekts sākotnēji iesniegts MSCA apakšprogrammā 2024. gada konkursā sadaļā Eiropas stipendijas. Projektā ar īstenošanas termiņu 01.09.2024. – 31.08.2026. pilnā slodzē nodarbinātajam pētniekam saskaņā ar vērtēšanas rezultātiem ir attiecināmas mobilitātes nodrošināšanas izmaksas, kā arī ir attiecināmas ģimenes pabalsta izmaksas, ievērojot metodikas 3.3. apakšpunktā noteikto. Projekta īstenošanas laikā 2026.gada 12.janvārī pētniekam mainās ģimenes statuss, kā rezultātā no 2026.gada janvāra nav attiecināmas ģimenes pabalsta izmaksas, ievērojot metodikas 15. punktā noteikto. Atskaites periodā, aprēķinot kopējās izmaksas par viena projekta īstenošanu mēnesī, ir jāņem vērā, ka mainās ģimenes pabalsta izmaksu attiecināmība konkrētajā periodā. Līdz ar to jāaprēķina atsevišķi kopējās izmaksas par viena projekta īstenošanu mēnesī – ar ģimenes pabalsta izmaksām (V3) un bez ģimenes pabalsta izmaksām (V4).*

*V = (A + M + Ģ + P + Nt) \* S*

*V3= (5 019,62[[49]](#footnote-50)+710+660+1 000+650)\*1 = 8 039,62 euro / mēnesī*

*V4= (5 019,62[[50]](#footnote-51)+710+0+1 000+650)\*1 = 7 379,62 euro / mēnesī*

*Kopējais finansējuma saņēmējam attiecināmais projekta īstenošanas attiecināmo izmaksu apmērs (I) šajā gadījumā arī jāaprēķina* *atsevišķi mēnešu skaitam, kuros ir attiecināmas ģimenes pabalsta izmaksas (Msk1), un atsevišķi mēnešu skaitam, kuros nav attiecināmas ģimenes pabalsta izmaksas (Msk2):*

*I = V \* Msk*

*I1= V3 \* Msk1 = 8 039,62\* 16 mēn. =128 633,92 euro*

*I2= V4 \* Msk2 = 7 379,62 \* 8 mēn. =59 036,96 euro*

*I = I1 + I2 =128 633,92 +59 036,96 =187 670,88 euro*

1. Par 9. punktā minētās likmes rezultāta rādītāju sasniegšanu apliecinošo dokumentu uzskata projekta īstenošanā iesaistītā pētnieka darba līgumu un pētnieka darba laika uzskaites veidlapu.

*Piemēram:*

1. *Ja pētnieks atskaites periodā ir nostrādājis projektā pilnā slodzē pilnus 3 mēnešus (ņemot vērā arī attaisnoto pētnieka prombūtni, Darba likuma izpratnē), tad pētnieka iztikas pabalsts un citas MSCA apakšprogrammās noteiktās vienas vienības izmaksu standarta likmes (sk. Tabula Nr.1.) par projekta īstenošanu ir piemērojamas 3 mēnešiem:*



*V=3 860,80 [[51]](#footnote-52)+600+660+1 000+650=6 770,80 euro / mēnesī*

*I=6 770,80\*3 = 20 312,40 euro*

*b) Projektā paredzēts, ka pētnieks strādā pilnā slodzē. Ja pētnieks atskaites periodā ir nostrādājis projektā pilnā slodzē pilnus darba laika 2 mēnešus un trešajā mēnesī ir nostrādājis 0,8 slodzē, tad pētnieka iztikas pabalsts un citas MSCA apakšprogrammās noteiktās vienas vienības izmaksu standarta likmes (sk. Tabula Nr.1.) ir piemērojamas par pilniem 2 mēnešiem, ievērojot metodikas 10.punktā un 14.1.apakšpunktā noteikto*:



*V=3860,80 [[52]](#footnote-53)+600+660+1000+650=6 770,80* *euro / mēnesī*

*I=6 770,80\*2 = 13 541,60 euro*

1. Vienu un to pašu izmaksu aprēķināšanas formulu (skat. metodikas 11.punktu) par viena projekta īstenošanu pielieto, sākotnēji plānojot izmaksas projekta mērķa sasniegšanai, kā arī projekta starpposmā (vidusposmā) un īstenošanas beigās, pamatojoties uz reāli notikušajām darbībām 1.1.1.5. pasākuma otrās kārtas ietvaros un ņemot vērā projekta kvalitātes vērtējumu[[53]](#footnote-54). Maksājumi finansējuma saņēmējam notiek atbilstoši vienošanās par projekta īstenošanu noteiktajiem nosacījumiem.
2. Likmes rezultāta rādītāja un vienas vienības attiecināšanā metodikas 11. punktā minētajām darbībām un ar to saistītiem maksājumiem jābūt veiktiem projekta izmaksu attiecināmības periodā[[54]](#footnote-55).
3. Vienas vienības izmaksas finansējuma saņēmējs iekļauj maksājumu pieprasījumā to attiecināšanai pēc likmes rezultatīvā rādītāja apliecinošo dokumentu apstiprināšanas[[55]](#footnote-56). Finansējuma saņēmējs maksājumu pieprasījumam pievieno metodikas 16.punktā minēto vienas vienības izmaksu standarta likmes rezultatīvā rādītāja pamatojošo dokumentu kopijas[[56]](#footnote-57).
4. Gadījumos, ja:
   1. no finansējuma saņēmēja neatkarīgu ārēju apstākļu dēļ, piemēram, pētnieka ilgstošas slimības, grūtniecības vai nāves gadījumā, projekta rezultāts var netikt sasniegts plānotajā apjomā, ir iespējams piemērot proporcionālu maksājumu;
   2. pētnieks objektīvu apstākļu dēļ pārtrauc darbu pie finansējuma saņēmēja un ir sasniegti uz to brīdi visi plānotie projekta rezultāti, tiek uzskatīts, ka projekta mērķis ir sasniegts un veiktās izmaksas tiks atzītas kā attiecināmas;
   3. pētnieks objektīvu apstākļu dēļ pārtrauc darbu pie finansējuma saņēmēja un uz to brīdi nav sasniegti visi projektā plānotie rezultāti, sadarbības iestāde lemj par finansējuma pārtraukšanu un finansējuma daļēju vai pilnīgu atmaksu.
5. Lai nodrošinātu dubultfinansējuma kontroli, izmaksājot atlīdzību par viena projekta īstenošanu, 1.1.1.5. pasākuma ietvaros sadarbības iestāde un Latvijas Zinātnes padome īsteno abpusēju sadarbību, slēdzot starpresoru vienošanos par informācijas un datu apmaiņu un par aktivitāšu saskaņotu un papildinošu īstenošanu, paredzot kārtību, kādā notiek informācijas apmaiņa par programmā “Apvārsnis Eiropa” iesniegtu un virs kvalitātes sliekšņa novērtētu projekta pieteikumu.
6. Sadarbības iestāde un Revīzijas iestāde, kā arī citas ES fondu administrēšanā un uzraudzībā iesaistītās iestādes var pieprasīt finansējuma saņēmējam iesniegt arī citus īstenoto darbību pamatojošos dokumentus, kas pamato maksājuma pieprasījumā sniegto informāciju, jo īpaši, ja ir radušās aizdomas par negodīgu rīcību maksājuma pieprasījuma sagatavošanas procesā vai, ja nepieciešams gūt pārliecību par izmaksu saistību ar konkrēto projektu. Izmaksu pamatojošie dokumenti finansējuma saņēmējam jāglabā nacionālos normatīvos aktos paredzētā kārtībā.

**VI. Noslēguma jautājumi**

1. Metodiku sāk piemērot ar rīkojuma par tās apstiprināšanu parakstīšanas dienu.
2. Gadījumā, ja Darba programmā 2024. – 2025. gadam tiek veiktas izmaiņas, tostarp izmaiņas, kas attiecas uz metodikas 9. punktā noteiktajām vienas vienības izmaksu standarta likmēm, Izglītības un zinātnes ministrija kā atbildīgā iestāde atbilstoši aktualizē metodiku divu mēnešu laikā pēc izmaiņu apstiprināšanas Darba programmā 2024. – 2025. gadam. Aktualizētās likmes piemēro projektiem, kas iesniegti MSCA apakšprogrammas 2025. gada konkursā. Aktualizēto metodiku atbildīgā iestāde publicē tīmekļvietnē esfondi.lv. Atbildīgā iestāde par aktualizēto metodiku informē Finanšu ministriju kā Eiropas Savienības fondu vadošo iestādi un sadarbības iestādi.

1. MK noteikumu Nr. 810 2.14. apakšpunkts: *“virs kvalitātes sliekšņa novērtēts projekts – projekts, kurš Eiropas Komisijas novērtējumā ir sasniedzis vai pārsniedzis noteikto kvalitātes sliekšņa vērtību atbilstoši konkrētās programmas "Apvārsnis Eiropa" apakšprogrammas projektu pieteikumu vērtēšanas nosacījumiem”*. [↑](#footnote-ref-2)
2. Apakšprogrammas “Eiropas stipendijas” un “Pasaules stipendijas” tiek īstenotas programmas “Pēcdoktorantūras stipendijas” (*Postdoctoral Fellowship*) ietvaros. [↑](#footnote-ref-3)
3. Saskaņā ar MK noteikumu Nr. 810 31.2.1. un 31.2.2. apakšpunktā noteikto. [↑](#footnote-ref-4)
4. MK noteikumu Nr. 810 2.1. apakšpunkts un 41.punkts. [↑](#footnote-ref-5)
5. MK noteikumu Nr. 810 29. punkts. [↑](#footnote-ref-6)
6. <https://likumi.lv/ta/id/348535> [↑](#footnote-ref-7)
7. MK noteikumu Nr. 810 43. punkts. [↑](#footnote-ref-8)
8. MK noteikumu Nr. 810 42. punkts. [↑](#footnote-ref-9)
9. Eiropas Parlamenta un Padomes Regula (ES) 2021/695 (2021. gada 28. aprīlis), ar ko izveido pētniecības un inovācijas pamatprogrammu “Apvārsnis Eiropa”, nosaka tās dalības un rezultātu izplatīšanas noteikumus un atceļ Regulas (ES) Nr. 1290/2013 un (ES) Nr. 1291/2013. [↑](#footnote-ref-10)
10. Saskaņā ar Darba programmā 2021. – 2022. gadam (90.lp.), Darba programmā 2023. gadam (93.lp.) un Darba programmā 2024. – 2025. gadam (121.lpp.) noteikto. Projekta iesniegumam pievieno pētnieka apliecinājumu, ka projektā nodarbinātais pētnieks atbilst mobilitātes noteikumam, t.i., nav uzturējies (tostarp strādājis vai studējis) Latvijā vairāk kā 12 mēnešus 36 mēnešu laikā līdz projekta iesnieguma iesniegšanai sadarbības iestādē (attiecināms uz apakšprogrammu “Eiropas stipendijas”) vai izejošajā posmā uzņemošās organizācijas valstī (attiecināms uz apakšprogrammu “Pasaules stipendijas”) vairāk kā 12 mēnešus 36 mēnešu laikā līdz projekta iesnieguma iesniegšanai sadarbības iestādē. [↑](#footnote-ref-11)
11. Saskaņā ar Eiropas Komisijas Darba programmā (*Work Programme*) noteikto un vienlaikus ievērojot, ka attiecināmas ir Eiropas Komisijas Darba programmā noteiktās izmaksas, ciktāl tās nav pretrunā ar Eiropas Savienības fondu 2021.-2027.gada plānošanas perioda normatīvo aktu regulējumu (MK noteikumu Nr. 810 42. punkts). Finanšu ministrijas vadlīnijas Nr.1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027.gada plānošanas periodā” nosaka, ka tiešās attiecināmās izmaksas ir projekta īstenošanas izmaksas, kas tieši saistītas ar projekta mērķa sasniegšanu un horizontālo principu nodrošināšanu. Proti, projekta īstenošanā attiecināmas ir izmaksas, kas tieši saistītas ar projektā plānoto darbību īstenošanu un nepieciešamas mērķu un rezultātu sasniegšanai, kā arī radušās projekta darbību īstenošanas laikā. [↑](#footnote-ref-12)
12. Šeit un turpmāk metodikā termins “pētnieks” lietots saskaņā ar MSCA apakšprogrammā lietoto pētnieka definīciju, kas ir persona, kurai ir doktora zinātniskais grāds un uzaicinājuma termiņa beigu datumā, t.i., līdz brīdim, kad projekta iesniegums 1.1.1.5.pasākuma otrās kārtas ietvaros ir iesniegts sadarbības iestādē, atbalstītajam pētniekam jābūt ne vairāk kā 8 gadu pilna laika ekvivalenta pieredzei pētniecībā, skaitot no doktora grāda piešķiršanas dienas. Minēto periodu var pagarināt atbilstoši Eiropas Komisijas Darba programmas (*Work Programme*) nosacījumiem. [↑](#footnote-ref-13)
13. Saskaņā ar Darba programmā 2021. – 2022. gadam (87.lp.), Darba programmā 2023. gadam (90.lp.) un Darba programmā 2024. – 2025. gadam (118., 119.lp.) noteikto. Projekta iesniegumam pievieno atbilstošu dokumentāciju, kas pamato, ka projektā nodarbinātais pētnieks ir: a) laulībā; b) attiecībās ar līdzvērtīgu statusu laulībām, kas atzītas ar konkrētās valsts vai reģiona tiesību aktiem, kurā šīs attiecības tika noformētas; c) pētniekam apgādībā ir bērni. Par apgādībā esošu bērnu uzskatāms nepilngadīgs bērns un bērns līdz 24 gadu vecumam (neieskaitot), kamēr viņš turpina iegūt  vispārējo, profesionālo, augstāko vai speciālo izglītību. [↑](#footnote-ref-14)
14. MK noteikumu Nr. 810 31. punkts paredz 1.1.1.5. pasākuma 2. kārtas ietvaros īstenot programmā “Apvārsnis Eiropa” un programmas 10. IP iesniegtus, virs kvalitātes sliekšņa novērtētus, bet finansējumu nesaņēmušus projektus, savukārt 42. punkts nosaka, ka šo programmas “Apvārsnis Eiropa” un programmas 10. IP apakšprogrammu projektu īstenošanā ir attiecināmas tās izmaksas, kas atbilst konkrētās apakšprogrammas Eiropas Komisijas Darba programmā noteiktajam, tostarp piemērojot vienas vienības izmaksas, ja tādas ir paredzētas attiecīgajos apakšprogrammas finansēšanas nosacījumos. [↑](#footnote-ref-15)
15. MK noteikumu Nr. 810 42. punkts. [↑](#footnote-ref-16)
16. Sk. metodikas 13. punktu. [↑](#footnote-ref-17)
17. <https://eur-lex.europa.eu/legal-content/LV/TXT/HTML/?uri=CELEX:32021R1060&from=LV> [↑](#footnote-ref-18)
18. <https://eur-lex.europa.eu/legal-content/LV/TXT/?uri=CELEX%3A32021R0695&qid=1625467454105> [↑](#footnote-ref-19)
19. <https://likumi.lv/ta/id/348535> [↑](#footnote-ref-20)
20. <https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros> [↑](#footnote-ref-21)
21. <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda?revision=1695729175> [↑](#footnote-ref-22)
22. <https://likumi.lv/ta/id/222761-noteikumi-par-izmantota-laika-un-paveikta-darba-uzskaites-sistemu-no-valsts-budzeta-eiropas-savienibas-un-arvalstu-finansu> [↑](#footnote-ref-23)
23. <https://ec.europa.eu/info/funding-tenders/opportunities/docs/2021-2027/horizon/guidance/unit-cost-decision_he-msca_en.pdf> [↑](#footnote-ref-24)
24. <https://ec.europa.eu/info/funding-tenders/opportunities/docs/2021-2027/horizon/wp-call/2021-2022/wp-2-msca-actions_horizon-2021-2022_en.pdf> [↑](#footnote-ref-25)
25. <https://eur-lex.europa.eu/resource.html?uri=cellar:011018d7-7557-11ed-9887-01aa75ed71a1.0003.02/DOC_3&format=PDF> [↑](#footnote-ref-26)
26. <https://ec.europa.eu/info/funding-tenders/opportunities/docs/2021-2027/horizon/wp-call/2023-2024/wp-2-msca-actions_horizon-2023-2024_en.pdf> [↑](#footnote-ref-27)
27. <https://ec.europa.eu/info/funding-tenders/opportunities/docs/2021-2027/horizon/agr-contr/unit-mga_he_en.pdf> [↑](#footnote-ref-28)
28. <https://likumi.lv/doc.php?id=26019> [↑](#footnote-ref-29)
29. <https://likumi.lv/ta/id/107337-zinatniskas-darbibas-likums> [↑](#footnote-ref-30)
30. MK noteikumu Nr. 810 42. un 43. punkts. [↑](#footnote-ref-31)
31. Saskaņā ar Darba programmā 2021.-2022. gadam (86.lpp.), Darba programmā 2023.gadam (89.lpp.) un Darba programmā 2024.-2025. gadam (117.lpp.) noteikto. [↑](#footnote-ref-32)
32. Saskaņā ar Darba likuma 131. panta pirmajā daļā noteikto normālā darba laika definīciju. [↑](#footnote-ref-33)
33. Saskaņā ar Darba programmu 2021.-2022.gadam (88.lpp.), Darba programmu 2023.gadam (91.lpp.) un Darba programmu 2024.-2025.gadam (119.lpp.). [↑](#footnote-ref-34)
34. Saskaņā ar Ministru kabineta 2010. gada 30. novembra noteikumiem Nr. 1085 “Noteikumi par izmantotā laika un paveiktā darba uzskaites sistēmu no valsts budžeta, Eiropas Savienības un ārvalstu finanšu atbalsta līdzekļiem finansētu pētījumu projektu īstenošanai” [↑](#footnote-ref-35)
35. Skatīt metodikas 3.3. apakšpunkta nosacījumus. [↑](#footnote-ref-36)
36. Mobilitātes nodrošināšanas izmaksas (M) ir piemērojamas tad, ja konkrētajā mēnesī tiek piemērotas Pētnieka iztikas pabalsta izmaksas (A), ievērojot granta līgumā noteiktos nosacījumus (22. lpp. A. *Contributions for recruited researchers, for A.1 Living allowance and A.2 Mobility allowance*; 79. lpp. 2a pielikums). [↑](#footnote-ref-37)
37. Ģimenes pabalsta izmaksas (Ģ) ir piemērojamas tad, ja konkrētajā mēnesī tiek piemērotas Pētnieka iztikas pabalsta izmaksas (A), ievērojot granta līgumā noteiktos nosacījumus (23.lpp. *A. Contributions for recruited researchers, for A.3 Family allowance*; 79. lpp. 2a pielikums). [↑](#footnote-ref-38)
38. Pētniecības, mācību un tīklošanās izmaksas (P) ir piemērojamas tad, ja konkrētajā mēnesī tiek piemērotas Pētnieka iztikas pabalsta izmaksas (A), ievērojot granta līgumā noteiktos nosacījumus (24.lpp. B*. Institutional contributions, B.1 Research, training and networking contribution*; 80. lpp. 2a pielikums). [↑](#footnote-ref-39)
39. Administratīvās un netiešās izmaksas (Nt) ir piemērojamas tad, ja konkrētajā mēnesī tiek piemērotas Pētnieka iztikas pabalsta izmaksas (A), ievērojot granta līgumā noteiktos nosacījumus (24.lpp. B. *Institutional contributions, B.2 Management and indirect contribution*; 80. lpp. 2a pielikums). [↑](#footnote-ref-40)
40. Ja pētnieks projektā ir nodarbināts pilnā slodzē, S ir 1. Ja pētnieks ir nodarbināts nepilnā slodzē, tad S nosaka atbilstoši proporcijai no pilnās slodzes, piemēram, 0,5. [↑](#footnote-ref-41)
41. Ievērojot, ka projekts sākotnēji iesniegts MSCA apakšprogrammas sadaļā Eiropas Stipendijas, pētnieks visu projekta īstenošanas laiku uzturas Latvijā un attiecīgi tiek piemērots Darba programmā 2021.-2022. gadam noteiktais Latvijas korekcijas koeficients (109.lpp.). [↑](#footnote-ref-42)
42. Ievērojot, ka projekts sākotnēji iesniegts MSCA apakšprogrammas sadaļā Eiropas Stipendijas, pētnieks visu projekta īstenošanas laiku uzturas Latvijā un attiecīgi tiek piemērots Darba programmā 2021.-2022. gadam noteiktais Latvijas korekcijas koeficients (109.lpp.). [↑](#footnote-ref-43)
43. Ievērojot, ka projekts sākotnēji iesniegts MSCA apakšprogrammas sadaļā Eiropas Stipendijas, pētnieks visu projekta īstenošanas laiku uzturas Latvijā un attiecīgi tiek piemērots Darba programmā 2024.-2025. gadam noteiktais Latvijas korekcijas koeficients (140.lpp.). [↑](#footnote-ref-44)
44. Ievērojot, ka projekts sākotnēji iesniegts MSCA apakšprogrammas sadaļā Pasaules Stipendijas, pētnieks projekta izejošajā posmā uzturas Brazīlijā un attiecīgi tiek piemērots Darba programmā 2024.-2025. gadam (140.lpp.) noteiktais Brazīlijas korekcijas koeficients (90,1%), t.i., 5990 EUR\* 90,1%=5396,99 EUR. [↑](#footnote-ref-45)
45. Ievērojot, ka projekts sākotnēji iesniegts MSCA apakšprogrammas sadaļā Pasaules Stipendijas, pētnieks projekta atgriešanās posmā uzturas Latvijā un attiecīgi tiek piemērots Darba programmā 2024.-2025. gadam (140.lpp.) noteiktais Latvijas korekcijas koeficients. [↑](#footnote-ref-46)
46. Ja īsteno MK noteikumu Nr.810 31.2.1. apakšpunktā noteiktās apakšprogrammas projektu, saskaņā ar Darba programmās noteikto, projekta īstenošanas ilgums nepārsniedz 24 mēnešus (sk. Darba programma 2021.-2022. gadam (91.lpp.), Darba programma 2023.gadam (94.lpp.) un Darba programma 2024.-2025. gadam (122.lpp.)). [↑](#footnote-ref-47)
47. Ja īsteno MK noteikumu Nr.810 31.2.2. apakšpunktā noteiktās apakšprogrammas projektu, saskaņā ar Darba programmās noteikto, projekta īstenošanas ilgums nepārsniedz 36 mēnešus (sk. Darba programma 2021.-2022. gadam (91.lpp.), Darba programma 2023.gadam (94.lpp.) un Darba programma 2024.-2025. gadam (122.lpp.)). [↑](#footnote-ref-48)
48. Vienas vienības izmaksu rezultatīvais rādītājs tiek uzskatīts par sasniegtu, ja pētnieks ir nostrādājis pilnu mēnesi, ņemot vērā arī attaisnoto pētnieka prombūtni atbilstoši Darba likuma 74.panta pirmajā un sestajā daļā, 149.pantā, Zinātniskās darbības likuma 8.panta otrajā daļā, vai citos ārējos normatīvajos aktos noteiktos attaisnotas prombūtnes gadījumos. [↑](#footnote-ref-49)
49. Ievērojot, ka projekts sākotnēji iesniegts MSCA apakšprogrammas sadaļā Eiropas Stipendijas, pētnieks visu projekta īstenošanas laiku uzturas Latvijā un attiecīgi tiek piemērots Darba programmā 2024.-2025. gadam noteiktais Latvijas korekcijas koeficients (140.lpp.). [↑](#footnote-ref-50)
50. Ievērojot, ka projekts sākotnēji iesniegts MSCA apakšprogrammas sadaļā Eiropas Stipendijas, pētnieks visu projekta īstenošanas laiku uzturas Latvijā un attiecīgi tiek piemērots Darba programmā 2024.-2025. gadam noteiktais Latvijas korekcijas koeficients (140.lpp.). [↑](#footnote-ref-51)
51. Piemērojot Darba programmā 2021.-2022. gadam noteikto Latvijas korekcijas koeficientu, kas ir 76,0% (109.lpp.). [↑](#footnote-ref-52)
52. Piemērojot Darba programmā 2021.-2022. gadam noteikto Latvijas korekcijas koeficientu, kas ir 76,0% (109.lpp.). [↑](#footnote-ref-53)
53. MK noteikumu Nr. 810 49. punkts. [↑](#footnote-ref-54)
54. MK noteikumu Nr. 810 45. punkts. [↑](#footnote-ref-55)
55. Abpusēji parakstīts darba līgums, savukārt darba laika uzskaites veidlapai jābūt apstiprinātai atbilstoši finansējuma saņēmēja noteiktajai iekšējai kārtībai. [↑](#footnote-ref-56)
56. Vienlaikus likmes rezultatīvo rādītāju pamatojošs dokuments ir arī projekta vidusposma (ja attiecināms) un gala rezultātu kvalitātes vērtējums, kura kopiju finansējuma saņēmējs maksājuma pieprasījumam nepievieno, ņemot vērā, ka, saskaņā ar MK noteikumu Nr. 810 49. punktā noteikto projekta vidusposma un gala rezultātu kvalitātes vērtējuma norises kārtību, minētais dokuments jau ir sadarbības iestrādes rīcībā (pēc vidusposma un gala rezultātu kvalitātes vērtējuma veikšanas). [↑](#footnote-ref-57)